“เทเรซา เมย์” ประกาศอำลาตำแหน่ง 7 มิ.ย.นี้ หลังแผนผลักดัน Brexit ยังไร้ผล
"เทเรซา เมย์" ประกาศอำลาตำแหน่ง 7 มิ.ย.นี้ หลังแผนผลักดัน Brexit ยังไร้ผล
24 พ.ค. 2562

นางเทเรซา เมย์ นายกรัฐมนตรีอังกฤษ ได้แถลงกำหนดการลาออกจากตำแหน่งในวันที่ 7 มิ.ย.นี้ พร้อมกับระบุว่า ผู้ที่จะมาทำหน้าที่ต่อจากเธอจะต้องหาทางสรุปฉันทามติเรื่องการถอนตัวของอังกฤษออกจากสหภาพยุโรป (Brexit) และที่ผ่านมาเธอได้ทำทุกอย่างเพื่อที่จะเกลี้ยกล่อมสมาชิกรัฐสภาแล้ว
นอกจากนี้ นายกฯอังกฤษยังกล่าวแถลงบริเวณหน้าทำเนียบนายกรัฐมนตรี บ้านเลขที่ 10 ถนนดาวนิ่ง ด้วยว่าการลงประมติเรื่อง Brexit ถือเป็นการเปลี่ยนแปลงเชิงลึก
โดยก่อนที่นายกฯอังกฤษจะเดินกลับเข้าไปในตัวทำเนียบนั้น เธอกล่าวอำลาพร้อมด้วยน้ำเสียงที่สั่นเครือ
อนึ่ง การลาออกจากตำแหน่งในครั้งนี้ คาดว่ามาจากการที่ นางเทเรซา เมย์ ถูกกดดันให้ลาออกจากตำแหน่งนายกรัฐมนตรีโดย ส.ส. จากพรรคของเธอเอง เนื่องจากการที่ไม่สามารถผลักดันในการการถอนตัวออกจากสหภาพยุโรปของอังกฤษสำเร็จลุล่วงไปได้